### Beslutningstema

I denne sag skal der tages stilling til, om der skal gives tilladelse til ændret brug af en eksisterende markadgang til [adresse].

### Historik

I forbindelse med, at der blev givet påbud om at ophøre med at bruge en ikke lovligt etableret adgangsvej til [adresse], er der ansøgt om tlladelse til ændret anvendelse af en eksisterende markadgang.

Den eksisterende adgang er givet til landbrugsmæssige formål. Adgangen er meddelt før vedtagelse af Trafikplan for Rømø.

### Sagsfremstilling

Der er søgt om ændret brug af eksisterende adgang (bilag 3), således ansøger kan bruge adgangen til ind-/udkørsel til cafeen, [adresse], 6792 Rømø. En ændret anvendelse vil betyde, at flere trafikanter vil benytte adgangen, og dermed vil flere trafikanter krydse den dobbeltrettede cykelsti.

Der forligger en trafikplan (bilag 1) for Rømø, godkendt af Kommunalbestyrelsen i 2021, der bestemmer, at tilslutninger til fordelingsvejene, herunder [adresse], skal begrænses, (bilag 1, side 4, pkt. 1.2) og at vejtilslutningerne og markadgange skal saneres/nedlægges til fordel for trafiksikkerheden (bilag 1, side 10, pkt. 3.2).

[adresse] trafiksikkerhedskonsulent har følgende bemærkninger til en ændret brug af adgangen:

- Trafiksikkerhedsmæssigt taler det imod en ændret brug af adgangen, grundet mængden af trafik på [adresse] og hensynene til den dobbeltrettede cykelsti, samt at en ekstra adgang giver en øget uheldsrisiko. Om sommeren i juli måned er der registrere ca. 400 cyklister i døgnet på den dobbeltrettede cykelsti. Den højeste time, der er talt, viser 110 cyklister.

- For trafikafvikling er en ændret brug af adgangen uhensigtsmæssigt og adgange vil kunne give opstuvning på [adresse] i nordgående retning ved venstresving, da modkørende trafik før venstresving skal afventes, og der samtidigt skal krydses en meget befærdet dobbeltrettet cykelsti. Dertil kommer, at risikoen for ulykker med bløde trafikanter øges.

Forvaltningen vurderer, at der er dårlig oversigt til vej/cykelsti ved udkørsel til [adresse] ved den ansøgte placering, grundet højt stakit og beplantning på naboejendommen. Grundet adgangens placering og hindret udsyn vil krav om oversigtslinie ved ændret brug af adgangen, derfor ikke kunne efterleves.

Placering af den eksisterende adgang kan ses i bilag 2.

Med baggrund i Vejlovens afsnit omkring adgange, som tydelig skriver, at Vejmyndigheden først og fremmest skal varetage hensynet til færdslen på vejen, herunder trafiksikkerheden, anbefaler Vejmyndigheden, at der ikke gives tilladelse til ændret anvendelse af adgangen eller til etablering af en ny adgang.

Såfremt ansøgningen om ændret anvendelse af adgangen mødekommes, vil der skulle etableres en række trafiksikkerhedsmæssige foranstaltninger i form af et kanaliseringsanlæg på [adresse].

### Lovgrundlag

Lov om offentlige veje

### Indstilling Direktøren for Teknik/Miljø, Service og Beskæftigelse indstiller,

|  |  |
| --- | --- |
| at | der meddeles afslag på det ansøgte. |

### Beslutning

Et flertal i udvalget godkendte ikke indstillingen.

Et flertal i udvalget ønsker at se mulig løsning for overkørsel til [adresse] på et senere møde.

Pete Rasmussen (S) stemte for indstillingen.

Nikolai Kristiansen deltog ikke i mødet.